493b01□

493b02□　　No. 1656

493b03□寶行王正論一卷

493b04□

493b05□　　　　陳天竺三藏眞諦譯

493b06□　　安樂解脫品第一

493b07□　解脫一切障　　圓德所莊嚴

493b08□　禮一切智尊　　衆生眞善友

493b09□　正法決定善　　爲愛法大王

493b10□　我當說由法　　流注法器人

493b11□　先說樂因法　　後辯解脫法

493b12□　衆生前安樂　　次後得解脫

493b13□　善道具名樂　　解脫謂惑盡

493b14□　略說此二因　　唯信智二根

493b15□　因信能持法　　由智如實了

493b16□　二中智最勝　　先藉信發行

493b17□　由癡貪瞋怖　　而能不壞法

493b18□　當知是有信　　吉祥樂名器

493b19□　已能熟簡擇　　身口意三業

493b20□　恒利益自他　　說爲有智人

493b21□　殺生盜邪□　　妄言及兩舌

493b22□　惡罵不應語　　貪瞋與邪見

493b23□　此法名十惡　　□此卽十善

493b24□　離酒淸淨命　　無逼惱心施

493b25□　供養所應敬　　略說法當爾

493b26□　若但行苦行　　決不生善法

493b27□　以離智悲故　　若唯有苦行

493b28□　不能除損他　　與救濟利益

493b29□　施戒修所明　　正法大夷路

493c01□　若棄行邪道　　自苦受牛罰

493c02□　是生死曠澤　　無飮食樹陰

493c03□　或狼所食□　　長遠於中行

493c04□　因殺生短壽　　逼惱招多病

493c05□　由盜致乏財　　侵他境多怨

493c06□　妄語遭誹謗　　兩舌親愛離

493c07□　惡口聞不愛　　綺語他憎嫉

493c08□　由貪害所求　　瞋□受驚怖

493c09□　邪見生僻執　　飮酒心訥亂

493c10□　不施故貧窮　　邪命逢欺□

493c11□　不恭生卑賤　　嫉□無威德

493c12□　恒恨形色醜　　不問聰故癡

493c13□　此報在人道　　先已受惡趣

493c14□　殺生等罪法　　如所說果報

493c15□　無貪等及業　　說名善習因

493c16□　惡修及諸苦　　皆從邪法生

493c17□　諸善道安樂　　皆因善法起

493c18□　常離一切惡　　恒行一切善

493c19□　由身口意業　　應知此二法

493c20□　由一法能脫　　地獄等四趣

493c21□　第二法能感　　人天王富樂

493c22□　由定梵住空　　得受梵等樂

493c23□　如是略說名　　樂因及樂果

493c24□　復次解脫法　　微細深難見

493c25□　無耳心凡夫　　聞則生驚怖

493c26□　我無當不生　　現來我所無

493c27□　凡人思此畏　　智者怖永盡

493c28□　世間我見生　　他事執所繫

493c29□　佛由至道證　　依悲爲他說

494a01□　我有及我所　　此二實皆虛

494a02□　由見如實理　　二執不更生

494a03□　諸陰我執生　　我執由義虛

494a04□　若種子不實　　芽等云何眞

494a05□　若見陰不實　　我見則不生

494a06□　由我見滅盡　　諸陰不更起

494a07□　如人依淨鏡　　得見自面影

494a08□　此影但可見　　一向不眞實

494a09□　我見亦如是　　依陰得顯現

494a10□　如實□非有　　猶如鏡面影

494a11□　如人不執鏡　　不見自面影

494a12□　如此若析陰　　我見卽不有

494a13□　因聞如是義　　大淨命阿難

494a14□　卽得淨法眼　　恒爲他說此

494a15□　陰執乃至在　　我見亦恒存

494a16□　由有我見故　　業及有恒有

494a17□　生死輪三節　　無初中後轉

494a18□　譬如旋火輪　　生起互相由

494a19□　從自他及二　　三世不有故

494a20□　證此我見滅　　次業報亦然

494a21□　如此見因果　　生起及滅盡

494a22□　故不執實有　　世間有及無

494a23□　愚人聞此法　　能盡一切苦

494a24□　由無智生怖　　於無怖畏處

494a25□　涅槃處無此　　汝云何生怖

494a26□　如所說實空　　云何令汝怖

494a27□　解脫無我陰　　汝若受此法

494a28□　捨我及諸陰　　汝云何不樂

494a29□　無尙非涅槃　　何況當是有

494b01□　有無執淨盡　　佛說名涅槃

494b02□　若略說邪見　　謂撥無因果

494b03□　此今非福滿　　惡道因最重

494b04□　若略說正見　　謂信有因果

494b05□　能令福德滿　　善道因最上

494b06□　由智有無寂　　超度福非福

494b07□　故離善惡道　　佛說名解脫

494b08□　若見生有因　　智人捨無執

494b09□　由見滅共因　　是故捨有執

494b10□　先俱生二因　　實義則非因

494b11□　假名無依故　　及生非實故

494b12□　若此有彼有　　譬如長及短

494b13□　由此生彼生　　譬如燈與光

494b14□　先長後爲短　　不然非性故

494b15□　光明不生故　　燈亦非實有

494b16□　如此因果生　　若見不執無

494b17□　已信世眞實　　由亂心所生

494b18□　見滅非虛故　　卽證得眞如

494b19□　是故不執有　　不依二解脫

494b20□　色是遠所見　　若近最分明

494b21□　鹿渴若實已　　云何近不見

494b22□　若遠於實智　　卽見世間有

494b23□　證實則不見　　無相如鹿渴

494b24□　如鹿渴似水　　非水非實物

494b25□　如此陰似人　　非人非實法

494b26□　計鹿渴爲水　　往彼若飮此

494b27□　若無執爲水　　如此人愚癡

494b28□　世間如鹿渴　　若執實有無

494b29□　此卽是無明　　癡故無解脫

494c01□　執無墮惡趣　　執有生善道

494c02□　若能知如實　　不二依解脫

494c03□　不樂有無執　　由擇眞實義

494c04□　若墮於無執　　何不說墮有

494c05□　若言由破有　　義至故墮無

494c06□　如此破無故　　云何不墮有

494c07□　無言行及心　　由依菩提故

494c08□　若說彼墮無　　何因不墮有

494c09□　僧□□世師　　尼□說人陰

494c10□　約世汝問彼　　若說過有無

494c11□　是不可言法　　以過有無故

494c12□　汝應知甚深　　佛正敎甘露

494c13□　如曉無去來　　亦無一念住

494c14□　若體過三世　　何世爲實有

494c15□　二世無去來　　現在實不住

494c16□　世生及住滅　　此言云何實

494c17□　若恒有變異　　何法不念滅

494c18□　若無念念滅　　云何有變異

494c19□　若言念念滅　　分具分滅故

494c20□　不等證見故　　此二無道理

494c21□　若念滅皆盡　　云何有故物

494c22□　若堅無念滅　　故物云何成

494c23□　如刹那後際　　前中際亦有

494c24□　由刹那三分　　故世念無住

494c25□　是一念三際　　應擇際如念

494c26□　前中後三際　　不由自他成

494c27□　非一念分故　　若無分何有

494c28□　離一多云何　　離有何法無

494c29□　由滅及對治　　若言有成無

495a01□　此無及對治　　何法有無故

495a02□　是故世涅槃　　由義不成有

495a03□　世間有後際　　他問佛默然

495a04□　是尊一切智　　故智人識佛

495a05□　由此甚深法　　不說非器處

495a06□　如此解脫法　　甚深無繫攝

495a07□　諸佛一切智　　故說無依底

495a08□　於無依著法　　過有無二邊

495a09□　世人受依著　　由癡驚怖失

495a10□　彼自失壞他　　怖畏無依處

495a11□　王願汝不動　　莫由彼自壞

495a12□　爲汝成不壞　　我當說眞理

495a13□　由依無倒合　　離有無二執

495a14□　此過福非福　　甚深義明了

495a15□　非身見怖空　　二人境當說

495a16□　四大及空識　　一聚俱非人

495a17□　若合離非人　　云何執人有

495a18□　如六界非人　　聚故虛非實

495a19□　一一界同然　　由聚故非實

495a20□　陰非我我所　　離陰我不顯

495a21□　不如薪火雜　　何依陰成我

495a22□　地界非三大　　地中亦無三

495a23□　三中亦無地　　相離互不成

495a24□　地水火風大　　各自性不成

495a25□　一離三不成　　三離一亦爾

495a26□　一三及三一　　相離若不成

495a27□　各各自不成　　彼相離云何

495a28□　若各離自成　　離薪何無火

495a29□　動□及相聚　　水風地亦然

495b01□　若火不自成　　三云何各立

495b02□　三大緣生義　　相違云何成

495b03□　若彼各自成　　云何更互有

495b04□　若各自不成　　云何互成有

495b05□　若言不相離　　諸大各自成

495b06□　不雜則不共　　若雜非獨成

495b07□　諸大非各成　　云何各性相

495b08□　各成無偏多　　故相假名說

495b09□　色聲香味觸　　簡擇義如大

495b10□　眼色識無明　　業生擇亦爾

495b11□　作者業及事　　數合因果世

495b12□　短長及名想　　非想擇亦然

495b13□　地水風火等　　長短及小大

495b14□　善惡言識智　　智中滅無餘

495b15□　如識處無形　　無邊遍一切

495b16□　此中地等大　　一切皆滅盡

495b17□　於此無相智　　短長善惡業

495b18□　名色及諸陰　　如此滅無餘

495b19□　如此等於識　　由無明先有

495b20□　於識若起智　　此等後皆盡

495b21□　如是等世法　　是然識火薪

495b22□　由實量火光　　世識薪燒盡

495b23□　由癡別有無　　後簡擇眞如

495b24□　尋有旣不得　　無云何可得

495b25□　由無色所成　　故空但名字

495b26□　離大何爲色　　故色亦唯名

495b27□　受想行及識　　應思如四大

495b28□　四大如我虛　　六界非人法

495b29□　　寶行王正論雜品第二

495c01□　如分分□蕉　　無餘盡不有

495c02□　約六界□人　　盡空亦如是

495c03□　是故佛正說　　一切法無我

495c04□　但六界名法　　決判實無我

495c05□　我無我二義　　如實□不得

495c06□　是故如來遮　　我無我二邊

495c07□　見聞覺知言　　佛說無實虛

495c08□　二相待成故　　此二如實無

495c09□　如實□世間　　過實亦過虛

495c10□　則世間依實　　故墮於有無

495c11□　若法遍不如　　云何佛得說

495c12□　有邊及無邊　　有二與無二

495c13□　過去佛無量　　現來過算數

495c14□　過數衆生邊　　三世由佛顯

495c15□　世間無長因　　此際約世顯

495c16□　世間過有無　　云何佛記邊

495c17□　由法如此深　　於凡□不說

495c18□　說世如幻化　　是佛甘露敎

495c19□　譬如幻化像　　生滅尙可見

495c20□　此像及生滅　　實義□非有

495c21□　世間如幻化　　生滅可見爾

495c22□　世間及生滅　　約實義皆虛

495c23□　幻像無從來　　去亦無有處

495c24□　但迷衆生心　　由實有不住

495c25□　世體過三世　　若爾世何實

495c26□　誰言說有無　　有無實無義

495c27□　故佛約四句　　不記說世間

495c28□　由有無皆虛　　此虛不虛故

495c29□　是身不淨相　　□證智境界

496a01□　恒數數所見　　尙不入心住

496a02□　況正法微細　　甚深無依底

496a03□　難證於散心　　云何可易入

496a04□　故佛初成道　　捨說欲涅槃

496a05□　由見此正法　　甚深故難解

496a06□　若法非正了　　卽害不聰人

496a07□　由不如執此　　墮邪見穢坑

496a08□　人識法不明　　由自高輕法

496a09□　起謗壞自身　　下首墮地獄

496a10□　譬如勝飮食　　偏用遭危害

496a11□　若如理量食　　得壽力强樂

496a12□　若偏解正法　　遭苦亦如此

496a13□　若能如理解　　感樂及菩提

496a14□　智人於正法　　捨謗及邪執

496a15□　於正智起用　　故成如意事

496a16□　由不了此法　　人起長我見

496a17□　因此造三業　　次生善惡道

496a18□　乃至未證法　　能除滅我見

496a19□　恒敬起正勤　　於戒施忍等

496a20□　作事法爲先　　及法爲中後

496a21□　謂無虛眞理　　現來汝不沈

496a22□　因法現好名　　樂臨死無怖

496a23□　來生受富樂　　故應恒事法

496a24□　唯法是正治　　因法天下愛

496a25□　若主感民愛　　現來不被□

496a26□　若非法治化　　主遭臣厭惡

496a27□　由世間憎惡　　現來不歡喜

496a28□　王法欺□他　　是大難惡道

496a29□　惡智邪命論　　云何說爲正

496b01□　若人專□他　　云何說正事

496b02□　因此於萬生　　恒遭他欺□

496b03□　若欲使怨憂　　捨失取其德

496b04□　己利由此圓　　卽令怨憂惱

496b05□　約施及愛語　　利行與同利

496b06□　願汝攝世間　　因此弘正法

496b07□　王若一實語　　如生民堅信

496b08□　此如尊妄語　　不起他安信

496b09□　實意起無違　　流靡能利他

496b10□　是說名實語　　□此爲妄言

496b11□　一捨財若明　　如能隱王失

496b12□　如此主吝賄　　能害王衆德

496b13□　若王靜諸惡　　德深人愛重

496b14□　因此敎明王　　故應事寂靜

496b15□　由智王難動　　自了不信他

496b16□　永不遭欺□　　故決應修智

496b17□　依諦捨靜智　　王則具四善

496b18□　如四德正法　　人天所讚歎

496b19□　能伏說淸淨　　由智悲無垢

496b20□　恒共智人集　　王法智生長

496b21□　善說人難得　　聽善言亦難

496b22□　第三人最勝　　能疾行善敎

496b23□　若善非所愛　　已知應疾修

496b24□　如藥味雖苦　　樂差應强服

496b25□　壽無病王位　　恒應思無常

496b26□　次生厭怖想　　後專心行法

496b27□　見決定應死　　死從惡見苦

496b28□　智人爲現樂　　故不應作罪

496b29□　見一念無怖　　若見後時畏

496c01□　若一念心安　　云何後不畏

496c02□　由酒遭他輕　　損事減身力

496c03□　由癡行非事　　故智人斷酒

496c04□　圍碁等嬉戱　　生貪瞋憂諂

496c05□　□妄惡口因　　故應恒遠離

496c06□　□逸過失生　　由想女身淨

496c07□　尋思女身中　　實無一毫淨

496c08□　女口涎唾器　　齒舌垢臭穢

496c09□　鼻臭由□流　　目淚種類處

496c10□　腹屎尿腸器　　餘身骨肉聚

496c11□　癡人迷可厭　　故貪著此身

496c12□　根門最臭穢　　是厭惡身因

496c13□　於中若生愛　　何緣得離欲

496c14□　譬如屎尿器　　□好在中戱

496c15□　於身不淨門　　多欲戱亦爾

496c16□　此門所以生　　爲棄身土穢

496c17□　癡人邪愛著　　不顧己善利

496c18□　汝自見一分　　屎尿等不淨

496c19□　此聚說名身　　云何汝生愛

496c20□　赤白爲生種　　□汁所□養

496c21□　如知身不淨　　何意苦生愛

496c22□　穢聚可憎惡　　臭濕皮纏□

496c23□　若能處中臥　　則愛著女身

496c24□　若可愛可憎　　衰老及童女

496c25□　女身皆不淨　　汝何處生欲

496c26□　設糞聚好色　　軟滑相端正

496c27□　起愛則不應　　愛女身亦爾

496c28□　內臭極不淨　　外皮所覆藏

496c29□　是死屍種性　　云何見不知

497a01□　皮不淨如衣　　不可暫解浣

497a02□　云何穢聚皮　　可權時汰淨

497a03□　□甁滿糞穢　　外飾若汝憎

497a04□　此身穢種滿　　云何汝不厭

497a05□　若汝憎不淨　　云何不惡身

497a06□　香華□飮食　　本淨而能汚

497a07□　如汝倂憎惡　　於自他糞穢

497a08□　云何汝不厭　　自他不淨身

497a09□　如女身不淨　　自身穢亦爾

497a10□　是故離欲人　　於內外相稱

497a11□　九門流不淨　　自證自浣濯

497a12□　若不知不淨　　而造愛欲論

497a13□　希有極無知　　無□及輕他

497a14□　於最不淨身　　何方利益汝

497a15□　多衆生因此　　無明覆其心

497a16□　爲塵欲結怨　　如狗□爭糞

497a17□　如搔□謂樂　　不□最安樂

497a18□　如此有欲樂　　無欲人最樂

497a19□　若汝思此義　　離欲不得成

497a20□　由思欲輕故　　不遭□逸過

497a21□　從獵感短壽　　怖苦重逼惱

497a22□　未來決受此　　故應堅行悲

497a23□　何人若他見　　生彼極驚怖

497a24□　譬糞穢汚身　　流出毒惡蛇

497a25□　是人若至彼　　衆生得安樂

497a26□　譬夏月大雲　　田夫見欲雨

497a27□　故汝捨惡法　　決心修善行

497a28□　爲自他俱得　　無上菩提果

497a29□　是菩提根本　　心堅如山王

497b01□　因十方際悲　　及無二依智

497b02□　大王汝諦聽　　此因我今說

497b03□　感三十二相　　能莊嚴汝身

497b04□　支提聖尊人　　供養恒親侍

497b05□　手足寶相輪　　當成轉輪王

497b06□　手足滑柔軟　　身大七處高

497b07□　由施美飮食　　於他等□足

497b08□　身圓滿端直　　指足□圓長

497b09□　汝當感長壽　　由悲濟死囚

497b10□　大王堅持法　　令淸淨久住

497b11□　由此足安平　　當得成菩薩

497b12□　行布施愛語　　利行及同利

497b13□　由此指網密　　手足八十文

497b14□　脚趺高可愛　　旋毛端向上

497b15□　由長不棄背　　本所受持法

497b16□　由恭敬施受　　明處及工巧

497b17□　故得鹿王□　　及聰明大智

497b18□　他求自有物　　我疾能惠施

497b19□　由此臂傭大　　得爲世化主

497b20□　親愛若別離　　菩薩令和集

497b21□　此感陰藏相　　恒服□羞衣

497b22□　常施樓殿具　　細軟可愛色

497b23□　故感天色身　　潤滑光微妙

497b24□　由施無上護　　如理順尊長

497b25□　感一孔一毛　　白毫端嚴面

497b26□　常說善愛語　　又能順正敎

497b27□　上身如師子　　頸圓喩甘浮

497b28□　看病給醫藥　　或令他養護

497b29□　故得腋下滿　　千脈別百味

497c01□　於自他法事　　常能爲端首

497c02□　頂骨鬱尼沙　　橫□頰匿瞿

497c03□　由長時巧說　　實美滑善言

497c04□　得八相梵音　　及舌根脩廣

497c05□　已知事實利　　數數爲他說

497c06□　得好如師子　　面門方可愛

497c07□　由尊他不輕　　隨順行正理

497c08□　齒白齊必勝　　譬若眞珠行

497c09□　由數習此言　　謂實不兩舌

497c10□　故具四十齒　　平滑堅□淨

497c11□　由瞻視衆生　　滑無貪瞋癡

497c12□　眼珠靑滑了　　瞼睫如牛王

497c13□　由如此略說　　大人相及因

497c14□　轉輪王菩薩　　美飾汝應知

497c15□　隨相有八十　　從慈悲流生

497c16□　大王我不說　　爲避多文辭

497c17□　雖諸轉輪王　　同有此相好

497c18□　淨明及可愛　　終不逮如來

497c19□　從菩薩善心　　一念中一分

497c20□　輪王相好因　　尙不能等此

497c21□　一人萬億劫　　修善根生長

497c22□　於佛一毛相　　此因亦不感

497c23□　諸佛與輪王　　相中一分等

497c24□　譬如螢與日　　於光微有似

497c25□　　寶行王正論菩提資糧品第三

497c26□　諸佛大相好　　從難思福生

497c27□　我今爲汝說　　依大乘阿舍

497c28□　一切緣覺福　　有學無學福

497c29□　及十方世福　　福如世難量

498a01□　此福更十倍　　感佛一毛相

498a02□　九萬九千毛　　一一福皆爾

498a03□　如此衆多福　　生佛一切毛

498a04□　復更百倍增　　方感佛一好

498a05□　如是如是多　　一一好得成

498a06□　乃至滿八十　　隨飾一大相

498a07□　如是福德聚　　能感八十好

498a08□　合更百倍增　　感佛一大相

498a09□　如是多福德　　能感三十相

498a10□　復更百倍增　　感毫如滿月

498a11□　能感白毫福　　復更千倍增

498a12□　此福感難見　　頂上鬱尼沙

498a13□　如此無量福　　方便說有量

498a14□　於一切十方　　如說十倍世

498a15□　諸佛色身因　　尙如世無量

498a16□　況佛法身因　　而當有邊際

498a17□　世間因雖小　　若果大難量

498a18□　佛因旣無量　　果量云何思

498a19□　諸佛有色身　　皆從福行起

498a20□　大王佛法身　　由智慧行成

498a21□　故佛福慧行　　是菩提正因

498a22□　故願汝恒行　　菩提福慧行

498a23□　於成菩提福　　汝莫墮沈憂

498a24□　有理及阿舍　　能令心安信

498a25□　如十方無邊　　空及地水火

498a26□　有苦諸衆生　　彼無邊亦爾

498a27□　此無邊衆生　　菩薩依大悲

498a28□　從苦而拔濟　　願彼般涅槃

498a29□　從發此堅心　　行住及臥覺

498b01□　或時小放逸　　無量福恒流

498b02□　福量如衆生　　恒流無間隙

498b03□　因果旣相稱　　故菩提不難

498b04□　時節及衆生　　菩提與福德

498b05□　由此四無量　　菩薩堅心行

498b06□　菩提雖無量　　因前四無量

498b07□　修福慧二行　　云何難可得

498b08□　福慧二種行　　如此無邊際

498b09□　菩薩身心苦　　故疾得消除

498b10□　惡道飢渴等　　身苦惡業生

498b11□　菩薩永離惡　　行善苦不生

498b12□　欲瞋怖畏等　　心苦從癡生

498b13□　由依無二智　　菩薩離心苦

498b14□　有苦時若促　　難忍何況多

498b15□　無苦時長遠　　有樂云何難

498b16□　身苦永不有　　假說有心苦

498b17□　悲世間二苦　　故恒住生死

498b18□　故菩提長時　　智人心不沈

498b19□　爲滅惡生善　　是時無間修

498b20□　貪瞋及無明　　願汝識捨離

498b21□　無貪等衆善　　知應恭敬修

498b22□　由貪生鬼道　　由瞋墮地獄

498b23□　由癡入畜生　　□此感人天

498b24□　捨惡及修善　　此法是樂因

498b25□　若是解脫法　　由智捨二執

498b26□　佛像及支提　　殿堂幷寺廟

498b27□　最勝多供具　　汝應敬成立

498b28□　坐寶蓮花上　　好色微妙□

498b29□　一切金寶種　　汝應造佛像

498c01□　正法及聖衆　　以命色事護

498c02□　金寶網□蓋　　奉獻覆支提

498c03□　金銀衆寶花　　珊瑚琉璃珠

498c04□　帝釋靑大靑　　金剛貢支提

498c05□　能說正法人　　以四事供養

498c06□　六和敬等法　　常應勤修行

498c07□　於尊恭敬聽　　勤事而侍護

498c08□　菩薩必應行　　亡後亦供養

498c09□　於天外道衆　　不應親事禮

498c10□　因無知邪信　　莫事惡知識

498c11□　佛阿含及論　　書寫讀誦施

498c12□　亦惠紙筆墨　　汝應修此福

498c13□　於國起學堂　　雇師供學士

498c14□　興建永基業　　汝行爲長慧

498c15□　解醫巧曆數　　皆爲立田疇

498c16□　潤老小病苦　　於國有濟益

498c17□　起諸道伽藍　　園塘湖亭屋

498c18□　於中給生具　　草□飮食薪

498c19□　於小大國土　　應起寺亭館

498c20□　遠路乏水漿　　造井池施飮

498c21□　病苦無依貧　　下姓怖畏等

498c22□　依慈悲攝受　　勤心安立彼

498c23□　隨時新飮食　　果菜及新穀

498c24□　大衆及須者　　未施莫先用

498c25□　□□甁鉤□　　針□及扇等

498c26□　□提寢息具　　應施寺亭館

498c27□　三果及三辛　　蜜糖□眼藥

498c28□　恒應安息省　　書□及藥方

498c29□　塗首身藥油　　□盤燈□果

499a01□　水器及刀斧　　應給亭館中

499a02□　米穀麻飮食　　糖膏等相應

499a03□　恒置陰□處　　及淨水滿器

499a04□　於蟻鼠穴門　　飮食穀糖等

499a05□　願令可信人　　日日分布散

499a06□　如意前後食　　恒施於餓鬼

499a07□　狗鼠鳥蟻等　　願汝恒施食

499a08□　災疫飢餓時　　水旱及賊難

499a09□　國敗須濟度　　願汝恒拯恤

499a10□　田夫絶農業　　願給糧種具

499a11□　隨時□租稅　　輕微受調斂

499a12□　施物濟貧債　　出息不長輕

499a13□　直防許休偃　　以時接賓客

499a14□　境內外劫盜　　方便斷令息

499a15□　隨時遺商侶　　平物價鈞調

499a16□　八座等判事　　自如理觀察

499a17□　事能利萬姓　　恒恭敬修行

499a18□　應作何自利　　如汝恒敬思

499a19□　利他云何成　　如此汝急思

499a20□　地水風火等　　草藥及野樹

499a21□　如此或暫時　　受他無□策

499a22□　七步頃起心　　爲捨內外財

499a23□　菩薩福德成　　難量如虛空

499a24□　童女好色嚴　　惠施求得者

499a25□　故獲陀羅尼　　能持一切法

499a26□　愛色具莊嚴　　幷一切生具

499a27□　施八萬童女　　釋迦佛昔時

499a28□　光明種種色　　衣服莊嚴具

499a29□　花香等應施　　依悲惠求者

499b01□　若人離此緣　　於法無安行

499b02□　則應施與之　　過此後莫惠

499b03□　毒亦許施彼　　若此能利他

499b04□　甘露不許施　　若此損害他

499b05□　若蛇□人指　　佛亦聽則除

499b06□　或佛敎利他　　逼惱亦可行

499b07□　固謹持正法　　及能說法人

499b08□　恭敬聽受法　　或以法施他

499b09□　莫愛世讚歎　　恒樂出俗法

499b10□　如立自體德　　於他亦如此

499b11□　於聞莫知足　　及思修實義

499b12□　於師報恩施　　應敬行莫吝

499b13□　莫讀外邪論　　但起諍慢故

499b14□　不應讚自德　　怨德亦可讚

499b15□　莫顯他密事　　及惡心兩舌

499b16□　自於他有過　　如理觀悔露

499b17□　若由此過失　　智者訶責他

499b18□　自須離此失　　有能拔濟他

499b19□　他辱己莫瞋　　卽觀宿惡業

499b20□　莫報對他惡　　爲後不受苦

499b21□　於他應作恩　　莫希彼報答

499b22□　唯自應受苦　　共求衆受樂

499b23□　若得大富貴　　自高不應作

499b24□　遭枉如餓鬼　　莫起下悲行

499b25□　假設失王位　　或死由實言

499b26□　亦恒說此語　　無實利默然

499b27□　如言如此行　　願汝堅行善

499b28□　因此好名遍　　自在成勝量

499b29□　應作熟簡擇　　後則依理行

499c01□　莫由信他作　　須自了實義

499c02□　若依理行善　　好名遍十方

499c03□　王侯續不斷　　王富樂轉大

499c04□　死緣百一種　　壽命因不多

499c05□　此因或死緣　　故恒應修善

499c06□　若人恒行善　　是所得安樂

499c07□　於自他若等　　此善樂圓足

499c08□　依法爲性人　　臥覺常安樂

499c09□　夢中見善事　　由內無過惡

499c10□　若人養父母　　恭奉自家尊

499c11□　恭善人用財　　忍辱有大度

499c12□　軟語不兩舌　　實言同止樂

499c13□　此九天帝因　　盡壽應修行

499c14□　由昔行九法　　天主感帝位

499c15□　時時處法堂　　至今恒說此

499c16□　一日三時施　　美食三百器

499c17□　福不及刹那　　行慈百分一

499c18□　天人等愛護　　日夜受喜樂

499c19□　免怨火毒杖　　是行慈現果

499c20□　無功用獲財　　後生於色界

499c21□　得慈十功德　　若人未解脫

499c22□　敎一切衆生　　堅發菩提心

499c23□　菩薩德如山　　菩提心牢固

499c24□　由信離八難　　因戒生善道

499c25□　數修眞如空　　得善無放逸

499c26□　無諂得念根　　恒思得慧根

499c27□　恭敬得義理　　護法感宿命

499c28□　布施聽聞法　　或不障他聞

499c29□　疾得如所愛　　與佛相値遇

500a01□　無貪作事成　　不□財物長

500a02□　離慢招上品　　法忍得總持

500a03□　由行五實施　　及惠無怖畏

500a04□　非諸罵能辱　　故感大勝力

500a05□　支提列燈行　　幽闇秉火燭

500a06□　布施續明油　　故得淨天眼

500a07□　供養支提時　　卽設鼓聲樂

500a08□　□角等妙音　　故獲淨天耳

500a09□　於他失默然　　不談人德闕

500a10□　隨順護彼意　　故得他心智

500a11□　由施徙舟乘　　運致羸乏人

500a12□　恭謹瞻尊長　　故獲如意通

500a13□　令他憶法事　　及正法句義

500a14□　或淨心施法　　故感宿命智

500a15□　由知眞實義　　謂諸法無性

500a16□　故得第六通　　最勝是流盡

500a17□　平等悲相應　　由修如實智

500a18□　故自得成佛　　恒解脫衆生

500a19□　由種種淨願　　故佛土淸淨

500a20□　衆寶獻支提　　故放無邊光

500a21□　如此業及果　　已知義相應

500a22□　故應修利他　　卽菩薩自利

500a23□　　寶行王正論正敎王品第四

500a24□　王若行非法　　或作非道理

500a25□　事王人亦讚　　故好惡難知

500a26□　亦有世間人　　非愛善難敎

500a27□　何況大國王　　能受善人語

500a28□　我今愍念汝　　及悲諸世間

500a29□　故我善敎汝　　實益若非愛

500b01□　眞滑有義利　　依時由慈悲

500b02□　佛令敎弟子　　故我爲汝說

500b03□　若聽聞實語　　應住於無瞋

500b04□　可取必須受　　如浴受淨水

500b05□　我今說善言　　現來有利益

500b06□　汝知應受行　　爲自及於世

500b07□　由昔施貧苦　　故今感富財

500b08□　因貪不知恩　　廢施無更得

500b09□　世間唯路糧　　不雇無人負

500b10□　由施供下品　　未來荷百倍

500b11□　願汝發大心　　恒興建大事

500b12□　若行大心事　　是人得大果

500b13□　小意陜劣王　　心願未曾觸

500b14□　好名吉祥事　　三寶依應作

500b15□　望王后等毛　　若事非汝法

500b16□　死亦起惡名　　王不作最勝

500b17□　廣大事能起　　大人希有用

500b18□　能障下人願　　以命成此事

500b19□　無自在棄物　　隻身入未來

500b20□　若於法安財　　前至逆相待

500b21□　先帝諸産業　　棄本屬新王

500b22□　能爲前王生　　法樂好名不

500b23□　用財受現喜　　若施感來樂

500b24□　非此二唐失　　唯生苦無歡

500b25□　將終欲行施　　臣□失自在

500b26□　祚絶故捨愛　　隨新王樂欲

500b27□　若捨一切物　　汝今安弘法

500b28□　亦常在死緣　　譬如風中燈

500b29□　先諸王所起　　平等功德處

500c01□　謂天神廟堂　　願如本修理

500c02□　離殺常行善　　持戒愛容舊

500c03□　巧增財無諍　　勤力恒修善

500c04□　淸淨無積聚　　不捨於他事

500c05□　安立爲導首　　受彼功德藏

500c06□　盲病根不具　　可悲□無依

500c07□　於廟不得遮　　平等與彼食

500c08□　道德無求人　　或住餘王界

500c09□　供事亦相似　　應作無此彼

500c10□　於一切法事　　應立勤力人

500c11□　無貪聰智善　　不侵法畏罪

500c12□　了正論行善　　親愛四觀淨

500c13□　美語不怯弱　　上姓能持戒

500c14□　識恩知他苦　　如理巧決斷

500c15□　八人互相羞　　爲國立八座

500c16□　柔和有大度　　膽勇甚愛王

500c17□　堅實能用財　　無放逸恒善

500c18□　熟思所作事　　能別十二輪

500c19□　常行四方便　　應立爲大臣

500c20□　持法戒淸淨　　了事有幹用

500c21□　能生長護財　　解義巧書算

500c22□　於他心事等　　畏罪親愛王

500c23□　富財多眷屬　　宜立爲職掌

500c24□　月月應問彼　　一切財出入

500c25□　問己法事等　　喜心善敎誨

500c26□　爲法處王位　　不求名欲塵

500c27□　王位勝有利　　異此則不如

500c28□　大王卽世間　　多互相食□

500c29□　立法王位義　　汝諦聽我說

501a01□　長老於王處　　上族解是非

501a02□　畏惡多相順　　願彼看王事

501a03□　罰繫鞭杖等　　若彼依理行

501a04□　王恒潤大悲　　於彼更施恩

501a05□　爲利一切人　　應恒起慈心

501a06□　若彼最重惡　　亦應生大悲

501a07□　重惡極害心　　必於彼行悲

501a08□　彼卽是悲器　　正行人悲境

501a09□　貧人若被駐　　五日須放散

501a10□　餘人亦如理　　隨一莫拘留

501a11□　若於一人所　　起長繫駐心

501a12□　隨人生不護　　因此惡恒流

501a13□　乃至彼未散　　雖繫亦安樂

501a14□　莊飾浣飮食　　藥扇等相應

501a15□　王欲他成器　　依悲立善敎

501a16□　善惡人皆同　　不由瞋及欲

501a17□　熟思實知已　　人增起反逆

501a18□　不殺不逼彼　　願王□他土

501a19□　看自家如怨　　由參人淨眼

501a20□　恒念無放逸　　願作如法事

501a21□　賞重加供養　　有恩人令得

501a22□　如思德勝負　　報償亦如是

501a23□　將接爲饒花　　賞施爲大果

501a24□　王樹忍辱影　　民鳥遍依事

501a25□　王持戒能施　　有威得物心

501a26□　譬如沙糖丸　　香剌味相雜

501a27□　若王依道理　　愚法則不行

501a28□　無難無非法　　恒有法歡樂

501b01□　不從昔世引　　不可將入來

501b02□　王位從法得　　爲位莫壞法

501b03□　王位如肆家　　若傳如所價

501b04□　爲不更求得　　此用汝應行

501b05□　王位如肆家　　王傳如所價

501b06□　爲欲更求得　　此用應修行

501b07□　轉輪王得地　　或具四天下

501b08□　但身心二樂　　餘富貴皆虛

501b09□　但對治衆苦　　謂身喜樂受

501b10□　心樂是想類　　皆分別所作

501b11□　對治苦爲體　　及分別爲類

501b12□　世間一切樂　　虛故無眞實

501b13□　洲處土居止　　坐處及衣等

501b14□　飮食臥具乘　　妻象馬用一

501b15□　若心隨一緣　　卽由彼生樂

501b16□　餘境非緣故　　是時虛無用

501b17□　五根緣五塵　　若心不分別

501b18□　雖復得成塵　　不由此生樂

501b19□　此塵根所緣　　餘則非能所

501b20□　故所餘根塵　　眞實無有義

501b21□　此塵根所緣　　心取過去相

501b22□　分別起淨想　　於彼生樂受

501b23□　一塵心所緣　　心塵不同世

501b24□　旣離心非塵　　離塵亦非心

501b25□　以父母爲因　　汝說有子生

501b26□　如此緣眼色　　說有識等生

501b27□　去來世根塵　　不成由無義

501b28□　不出二世故　　現塵根無義

501c01□　如眼見火輪　　由根到亂故

501c02□　於現在塵中　　根緣塵亦爾

501c03□　五根及境界　　是四大塵類

501c04□　一一大虛故　　塵根非不有

501c05□　若大各離成　　離薪火應然

501c06□　若離無別體　　塵亦同此判

501c07□　四大二義虛　　故不成和同

501c08□　旣實無和同　　故色塵不成

501c09□　識受想及行　　一一體不成

501c10□　不合乘緣生　　非有故無合

501c11□　如分別喜樂　　緣苦對治成

501c12□　如此所計苦　　因樂壞故成

501c13□　於樂和合愛　　緣無相則滅

501c14□　於苦遠離貪　　由此觀不生

501c15□　若依世言說　　心爲能見者

501c16□　不然離所見　　能見不成故

501c17□　觀行睹世間　　如幻實不有

501c18□　無取無分別　　般涅槃如火

501c19□　菩薩見如此　　於菩提不退

501c20□　由大悲引故　　後相續至佛

501c21□　諸菩薩修道　　佛說於大乘

501c22□　無智憎嫉人　　自害撥不受

501c23□　不識功德失　　於德起失想

501c24□　或憎嫉勝利　　故人謗大乘

501c25□　若知罪損他　　功德能利益

501c26□　故說誹謗人　　不識憎嫉善

501c27□　由不觀自利　　一味利益他

501c28□　大乘衆德器　　故謗人灰粉

502a01□　信人由僻執　　不信由嫉憎

502a02□　信人謗尙燒　　何況瞋□者

502a03□　合毒爲治毒　　如醫方所說

502a04□　苦滅惡亦爾　　此言何相違

502a05□　諸法心先行　　以心爲上首

502a06□　以苦滅他惡　　善心人何過

502a07□　苦來若能利　　應取何況樂

502a08□　或於自及他　　此是本首法

502a09□　由能棄小樂　　後若見大樂

502a10□　智人捨小樂　　觀於後大樂

502a11□　若不忍此言　　醫師施苦樂

502a12□　犯罪不可恕　　故汝義不然

502a13□　或見事不宜　　智者由義行

502a14□　或制或開許　　此義處處有

502a15□　諸菩薩威儀　　悲爲先智成

502a16□　大乘說如此　　何因可誹謗

502a17□　無知故沈沒　　上乘廣深義

502a18□　故誹謗大乘　　成自他怨家

502a19□　施戒忍精進　　定智悲爲體

502a20□　佛說大乘爾　　有何邪說漏

502a21□　由施戒利他　　忍進爲自利

502a22□　定慧脫自他　　略攝大乘義

502a23□　略說佛正敎　　謂解脫自他

502a24□　此六度爲藏　　何人能撥此

502a25□　福慧爲種類　　佛說菩提道

502a26□　立此名大乘　　癡盲不能忍

502a27□　如空難思量　　福慧行成故

502a28□　諸佛德難思　　於大乘願忍

502a29□　大德舍利弗　　佛戒非其境

502b01□　故佛德難思　　云何不可忍

502b02□　於大乘無生　　小乘說空滅

502b03□　無生滅一體　　自義莫違反

502b04□　眞空及佛德　　若如法簡擇

502b05□　大小兩乘敎　　於智人何諍

502b06□　佛不了義說　　非下人易解

502b07□　一三乘說中　　護自體莫傷

502b08□　若捨無非福　　若憎惡無善

502b09□　若欲愛自身　　大乘不應謗

502b10□　菩薩願及行　　□向等彼無

502b11□　若依小乘修　　云何成菩薩

502b12□　菩薩道四依　　於小乘不說

502b13□　何法佛所修　　而說能勝彼

502b14□　約依諦助道　　佛與彼若同

502b15□　修因旣不異　　云何果殊越

502b16□　菩提行總別　　小乘中不說

502b17□　於大乘具辯　　故智應信受

502b18□　如毘伽羅論　　先敎學字母

502b19□　佛立敎如此　　約受化根性

502b20□　有處或說法　　令彼離衆惡

502b21□　或爲成福德　　或具依前二

502b22□　或爲遣此二　　甚深怖劣人

502b23□　或深悲爲上　　爲他成菩提

502b24□　是故聰明人　　應捨憎大乘

502b25□　當起勝信受　　爲得無等覺

502b26□　由信受大乘　　及行大乘敎

502b27□　故成無上道　　中間種種樂

502b28□　施戒及忍辱　　多爲在家說

502b29□　此法悲爲上　　願汝修成性

502c01□　由世不平等　　王位若乖法

502c02□　爲好名及法　　事及出家勝

502c03□　　寶行王正論出家正行品第五

502c04□　初學出家人　　敬心修禁戒

502c05□　於木叉毘尼　　多學破立義

502c06□　次起正勤心　　捨離□類惑

502c07□　數有五十七　　諦聽我當說

502c08□　怪謂心相違　　恨是結他失

502c09□　覆惡罪名□　　及著惡顯善

502c10□　張他名欺□　　諂謂曲心續

502c11□　嫉於他德憂　　吝心怖畏捨

502c12□　無羞及無□　　於自他爲恥

502c13□　不下不敬他　　動亂瞋方便

502c14□　醉謂不計他　　放逸不修善

502c15□　慢類有七種　　我今當略說

502c16□　若人起分別　　從下下等等

502c17□　從下及等勝　　說此惑爲慢

502c18□　下人計自身　　不如於等人

502c19□　說此名下慢　　由自下等類

502c20□　下人高自身　　與勝人平等

502c21□　此惑名高慢　　由自高等勝

502c22□　下人計自己　　勝於勝類人

502c23□　說此名過慢　　如癰上起泡

502c24□　於五種取陰　　自性空無人

502c25□　由癡故計我　　說此名我慢

502c26□　實未得聖道　　計自身已得

502c27□　由修偏道故　　說名增上慢

502c28□　若人由作惡　　而計自身勝

503a01□　兼復撥他德　　說此名邪慢

503a02□　我今無復用　　或能下自體

503a03□　此亦名下慢　　但緣自體起

503a04□　爲求利養讚　　故守攝六根

503a05□　能隱貪欲意　　此惑名貢高

503a06□　爲得利供養　　於他起愛語

503a07□　此惑緣世法　　說此名謝言

503a08□　爲欲得彼物　　若讚美此財

503a09□　說名爲現相　　能示自心故

503a10□　爲欲得所求　　現前非撥他

503a11□　說名爲訶責　　能伏彼令順

503a12□　由施欲求利　　或讚彼先德

503a13□　說名利求利　　此五邪命攝

503a14□　若人緣他失　　心數種種誦

503a15□　說名爲□隘　　此或習恨心

503a16□　驚怖不能安　　由無知及病

503a17□　於下□自具　　毁□及懈著

503a18□　欲瞋癡汚想　　說名種種相

503a19□　不如現觀察　　說名非思惟

503a20□　於正事懈怠　　說名不恭敬

503a21□　於師無尊心　　說名不尊重

503a22□　上心欲所起　　於外名堅著

503a23□　上心堅欲生　　最重名遍著

503a24□　自財生長欲　　無足心名貪

503a25□　愛著於他物　　是名不等欲

503a26□　於非境女人　　求得非法欲

503a27□　自無德顯德　　說名爲惡欲

503a28□　離知足恒求　　說此名大欲

503a29□　願他知我德　　說名爲識欲

503b01□　不能安苦受　　說名爲不忍

503b02□　於師尊正事　　邪行名不貴

503b03□　如法善言敎　　輕慢名難語

503b04□　於親人愛著　　思惟名親覺

503b05□　由欲於方處　　思得名土覺

503b06□　不慮死怖畏　　說名不死覺

503b07□　由眞實功德　　願他尊重我

503b08□　此思緣他識　　說名順覺覺

503b09□　由愛及憎心　　思自益損他

503b10□　緣自及餘人　　說名害他覺

503b11□　憂憶染汚心　　無依名不安

503b12□　身沈說名極　　遲緩名懈怠

503b13□　由隨上心惑　　曲發身名頻

503b14□　身亂不節食　　說名爲食醉

503b15□　身心極疲羸　　說名爲下劣

503b16□　貪愛於五塵　　說名爲欲欲

503b17□　於他損害意　　從九因緣生

503b18□　三時疑災橫　　說名爲瞋□

503b19□　由身心重故　　事無能名弱

503b20□　心晦說名睡　　身心掉名動

503b21□　由惡事生悔　　憂後□然名

503b22□　於三寶四諦　　猶豫說名疑

503b23□　若出家菩薩　　須離此□類

503b24□　若能免此惡　　對治德易生

503b25□　此中諸功德　　菩薩應修治

503b26□　謂施戒及忍　　勤定慧悲等

503b27□　捨自物名施　　起利他名戒

503b28□　解脫瞋名忍　　攝善名精進

503b29□　心寂靜名定　　通眞義名智

503c01□　於一切衆生　　一味利名悲

503c02□　施生富戒樂　　忍愛勤焰熾

503c03□　定靜智解脫　　悲生一切利

503c04□　此七法若成　　俱得至究竟

503c05□　難思智境界　　今到世尊位

503c06□　如於小乘中　　說諸聲聞地

503c07□　於大乘亦爾　　說菩薩十地

503c08□　初地名歡喜　　於中喜希有

503c09□　由三結滅盡　　及生在佛家

503c10□　因此地果報　　現前修施度

503c11□　於百佛世界　　不動得自在

503c12□　於剡浮等洲　　爲大轉輪王

503c13□　於世間恒轉　　寶輪及法輪

503c14□　第二名無垢　　身口意等業

503c15□　十種皆淸淨　　自性得自在

503c16□　因此地果報　　現前修戒度

503c17□　於千佛世界　　不動得自在

503c18□　仙人天帝釋　　能除天愛欲

503c19□　天魔及外道　　皆所不能動

503c20□　第三名明焰　　寂慧光明生

503c21□　由定及神通　　欲瞋惑滅故

503c22□　因此地果報　　現前修忍辱

503c23□　於萬佛世界　　不動得自在

503c24□　作夜摩天帝　　滅身見習氣

503c25□　一切邪師執　　能破能正敎

503c26□　第四名燒然　　智火光焰生

503c27□　因此地果報　　精進度現前

503c28□　多修習道品　　爲滅惑生道

503c29□　兜率陀天主　　除外道見戒

504a01□　由得生自在　　於十方佛土

504a02□　往還無障□　　餘義如前地

504a03□　第五名難勝　　魔二乘不及

504a04□　聖諦微細義　　證見所生故

504a05□　因此地果報　　定度得現前

504a06□　爲化樂天主　　□二乘向大

504a07□　第六名現前　　正向佛法故

504a08□　由數習定慧　　證得滅圓滿

504a09□　因此地果報　　般若度現前

504a10□　他化自在天　　能敎眞俗諦

504a11□　第七名遠行　　遠行數相續

504a12□　於中念念得　　無生及無滅

504a13□　因此地果報　　方便智現前

504a14□　得爲大梵王　　能通第一義

504a15□　證方便勝智　　六度生無間

504a16□　於三乘世俗　　爲最第一師

504a17□　童子地不動　　由不出眞觀

504a18□　無分別難思　　非身口意境

504a19□　因此地果報　　願度常現前

504a20□　勝遍光梵主　　淨土等自在

504a21□　二乘等不及　　於眞俗一義

504a22□　俱修動靜故　　行二利無間

504a23□　第九名善慧　　法王太子位

504a24□　此中智最勝　　由通達四辯

504a25□　因此地果報　　力度常現前

504a26□　爲遍淨梵王　　四答難無等

504a27□　第十名法雲　　能雨正法雨

504a28□　佛光水灌身　　受佛灌頂位

504a29□　因此地果報　　智度常現前

504b01□　爲淨居梵王　　大自在天王

504b02□　智慧境難思　　諸佛□密藏

504b03□　得具足自在　　後生補處位

504b04□　如此菩薩地　　十種我已說

504b05□　佛地與彼異　　具勝德難量

504b06□　此地但略說　　十力等相應

504b07□　隨此一一力　　難量如虛空

504b08□　如此等可言　　諸佛無量德

504b09□　如十方虛空　　及地水火風

504b10□　諸佛無量德　　於餘人難信

504b11□　若不見此因　　難量如此果

504b12□　爲此因及果　　現前佛支提

504b13□　日夜各三遍　　願誦二十偈

504b14□　諸佛法及僧　　一切諸菩薩

504b15□　我頂禮歸依　　餘可尊亦敬

504b16□　我離一切惡　　攝持一切善

504b17□　衆生諸善行　　隨喜及順行

504b18□　頭面禮諸佛　　合掌勸請住

504b19□　願爲轉法輪　　窮生死後際

504b20□　從此行我德　　已作及未作

504b21□　因此願衆生　　皆發菩提心

504b22□　度一切障難　　圓滿無垢根

504b23□　具淨命相應　　願彼自在事

504b24□　一切具無邊　　與寶手相應

504b25□　窮後際無盡　　願衆生如此

504b26□　願一切女人　　皆成勝丈夫

504b27□　恒於一切時　　明足得圓滿

504b28□　勝形貌威德　　好色他愛見

504b29□　無病力辦具　　長壽願彼然

504c01□　解脫諸苦畏　　一向歸三寶

504c02□　於方便善巧　　佛法爲大財

504c03□　慈悲喜淨捨　　恒居四梵住

504c04□　施戒忍精進　　定智所莊嚴

504c05□　圓滿福慧行　　相好光明照

504c06□　願彼難思量　　行十地無□

504c07□　與此德相應　　餘德所莊嚴

504c08□　解脫一切過　　願我愛衆生

504c09□　圓滿一切善　　及衆生所樂

504c10□　能除他衆苦　　願我恒如此

504c11□　若他有怖畏　　一切時及處

504c12□　由唯憶我名　　得脫一切苦

504c13□　敬信我及瞋　　若見及憶持

504c14□　乃至聞我名　　願彼定菩提

504c15□　願我得五通　　恒隨一切生

504c16□　願我恒能生　　衆生善及樂

504c17□　若他欲作惡　　於一切世界

504c18□　願遍斷彼惡　　如理令修善

504c19□　如地水火風　　野藥及林樹

504c20□　如他欲受用　　願我自忍受

504c21□　願我他所愛　　如念自壽命

504c22□　願我念衆生　　萬倍勝自愛

504c23□　願彼所作惡　　於我果報熟

504c24□　是我所行善　　於彼果報熟

504c25□　一人未解脫　　於有隨生道

504c26□　願我爲彼住　　不先取菩提

504c27□　能如此修行　　福德若有體

504c28□　於恒沙世界　　其功不可量

504c29□　佛世尊自說　　如此因難量

505a01□　衆生界無量　　利益願亦爾

505a02□　此法我略說　　能生自他利

505a03□　願汝愛此法　　如愛念自身

505a04□　若人愛此法　　是實愛自身

505a05□　是所愛應憎　　此憎由法成

505a06□　故事法如身　　事行如事法

505a07□　如行事慧然　　如慧事智者

505a08□　淨順有智慧　　伏他說正理

505a09□　由自惡疑他　　此人損自事

505a10□　是諸善知識　　汝應知略相

505a11□　知足慈悲戒　　智慧能滅惡

505a12□　善友應敎汝　　汝知敬順行

505a13□　由內外勝德　　汝必至勝處

505a14□　實誓說愛言　　樂性不可動

505a15□　正事增諂曲　　願汝自易敎

505a16□　已捨無有悔　　有焰熾心寂

505a17□　無懈緩掉動　　不貢高和同

505a18□　願淸□如月　　有熾盛如日

505a19□　甚深如大海　　堅住如山王

505a20□　一切果所離　　衆德所莊嚴

505a21□　衆生所受用　　願汝一切智

505a22□　我不但爲王　　說如此善法

505a23□　如理爲餘人　　由欲利一切

505a24□　大王此正論　　汝日日諦聽

505a25□　爲令自及他　　得無上菩提

505a26□　勝戒敬尊長　　忍辱無嫉□

505a27□　不吝財知足　　救濟墮難事

505a28□　能行善惡人　　攝持及制伏

505a29□　弘護佛正法　　求菩提應行

505b01□寶行王正論一卷